Diari Oficial de la Generalitat Valenciana


Sumari del DOGV 3335, del 22-09-1998 (1998/7934)

DECRET 122/1998, d'1 de setembre, del Govern Valencià, pel qual s'acorda la reversió, a l'Ajuntament d'Ibi, de l'immoble situat al carrer Salvador Dalí d'aquesta població.
---------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/09/01/122/dof/vci/html**

### Dades del document

Número de DOGV
:   3335

Data del DOGV
:   22-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7934


Data del document
:   01-09-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 122/1998, d'1 de setembre, del Govern Valencià, pel qual s'acorda la reversió, a l'Ajuntament d'Ibi, de l'immoble situat al carrer Salvador Dalí d'aquesta població. [1998/A7934]
  
Mitjançant escriptura pública de data 14 de febrer de 1995, atorgada davant el notari de València, Joaquín Borrell García (protocol 607), l'Ajuntament d'Ibi va cedir a la Generalitat Valenciana, i aquesta va acceptar, la parcel·la de terreny de 5.000 metres quadrats de superfície, situada a la parcel·la de la Foieta, avui carrer Salvador Dalí, d'aquesta població.
  
En les clàusules segona i tercera de l'escriptura esmentada s'establia el compromís de la Generalitat Valenciana de construir sobre la finca indicada, en termini de tres anys, un taller ocupacional i mantenir-ne la destinació durant els 30 anys següents, i que l'incompliment d'aquesta condició donaria lloc a la resolució de la cessió.
  
L'immoble consta inscrit en el Registre de la Propietat de Xixona, tom 964, llibre 245, foli 208, finca 161000 i donat d'alta en l'Inventari General de Béns i Drets de la Generalitat Valenciana amb el número A02/03/079/0006, com a bé de domini públic.
  
La Conselleria de Treball i Afers Socials, a la qual es troba afectat l'immoble, ha manifestat el criteri que la creació de tallers ocupacionals siga realitzada mitjançant cooperació amb les administracions locals i que siguen aquestes les titulars dels centres.
  
Aquest criteri implica la impossibilitat de complir les condicions de la cessió, per això s'ha proposat, mitjançant ofici de data 3 de febrer de 1997, la desafectació de l'immoble i la seua reversió a l'Ajuntament d'Ibi, d'acord amb el que ha sol·licitat l'ajuntament mitjançant acord plenari de data 23 de desembre de 1996.
  
Vist el que disposa l'article 67 de la Llei 3/1986, de 24 d'octubre, de Patrimoni de la Generalitat Valenciana, així com l'article 22 d'aquest text legal, el qual, a sensu contrari, estableix la competència del Govern Valencià per a autoritzar la reversió de béns cedits per incompliment de les condicions de la cessió, a proposta del conseller d'Economia, Hisenda i Administració Pública, i amb la deliberació prèvia del Govern Valencià en la reunió del dia 1 de setembre de 1998
  
DECRETE
  
Article 1
  
Desafectar de la Conselleria de Treball i Afers Socials l'immoble situat al carrer Salvador Dalí d'Ibi, amb límits: nord, avinguda d'Alcoi, abans Camí Vell d'Alcoi; sud i est, finca matriu, i oest, carrer Salvador Dalí, abans carrer Dos d'Octubre, i integrar-lo en el patrimoni privat de la Generalitat Valenciana.
  
Article 2
  
Autoritzar la reversió a favor de l'Ajuntament d'Ibi del dret de propietat de l'immoble descrit en l'article anterior.
  
Article 3
  
Una vegada subscrita la corresponent escriptura pública, haurà de donar-se de baixa el dret esmentat en l'Inventari General de Béns i Drets de la Generalitat Valenciana on consta amb el número A02/03/079/0006.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 1 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI